brød Arkiv - Råvarecirkus.dk
HomePosts Tagged "brød"
Jeg ville fermentere min kat, hvis det ikke var fordi min livsledsagerske stoppede mig hver gang. Når man først er grebet af fermentering, er det ikke til at stoppe igen!
Fermentering er en fantastisk måde at få ting til at smage surt eller syrligt, hvilket i mange henseende giver en god balance i maden. Dog er min begejstring for fermentering langt hen ad vejen en teknisk interesse, frem for egentlig velsmag.
Passer det i skålen, skal det fermenteres!
Inspirationen til opskriften kommer fra et besøg på Amass, en kold vinterdag. Og mellem os, så er Amass det sted, hvor der er bedst value to money på den Københavnske restaurantscene. Her fik vi nogle top lækre kuvertbrød. Jeg har ingen anelse om jeg har ramt den originale opskrift, men det er da et forsøg.
Du skal bruge lidt fermenterede kartofler, men indtil at COOP og Dansk Supermarked får øjnene op for potentialet for at sælge fermenterede kartofler som halfabrika, må du lave dem selv. Du kan læse om hvordan man fermentere kartofler her.
I køleskabet herhjemme står der en lidt miserabelt udseende plastikbeholder. Inde i den er der en klump, der engang havde status af viril surdej, men er nu så godt som død.
Det er ikke den første surdej, der har lidt denne grufulde skæbne. Der tegner sig derimod et billede af en række mord, der får Ted Bundy til at ligne en harmløs søndagsskoleelev med bøjle.
Jeg er simpelthen for doven og uambitiøs til at holde liv i min lille samling af lactobacillus. Lactobacillus er i øvrigt fællesnævneren for hhv. surdej, A38 og det der på pænt dansk hedder kroppens naturlige tarmflora – nam nam.
Alternativ kan man selvfølgeligt bruge helt almindeligt bagegær, men af uvisse grunde ender gæren altid med blive fossileret. Det må være noget med luftfugtigheden i mit køleskab. En anden forklaring er, at man bruge 20 g. til et brød, lader de sidste 30 g. blive i køleskabet. Jeg køber ind i vished om, at jeg har gær der hjemme, men men men… det var 3 uger siden sidst.